La professió periodística reclama major formació en comunicació per a evitar la manipulació de la societat



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2022/10/2q/webinar-rtve-6/&url=/com/noticies/2022/10/2q/webinar-rtve-6/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2022/10/2q/webinar-rtve-6/&url=/com/noticies/2022/10/2q/webinar-rtve-6/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2022/10/2q/webinar-rtve-6/&url=/com/noticies/2022/10/2q/webinar-rtve-6/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2022/10/2q/webinar-rtve-6/&url=/com/noticies/2022/10/2q/webinar-rtve-6/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La professió periodística reclama major formació en comunicació per a evitar la manipulació de la societat

18/10/2022 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge webinar-rtve-6 unnamed2
Diapositiva actual

Recurs d'imatge webinar-rtve-6 unnamed1

* [![ webinar-rtve-6 unnamed2](/com/noticies/2022/10/2q/webinar-rtve-6/unnamed2.jpg)](#)
* [![ webinar-rtve-6 unnamed1](/com/noticies/2022/10/2q/webinar-rtve-6/unnamed1.jpg)](#)

Els representants de la professió periodística Noa de la Torre, presidenta de la Unió de Periodistes Valencians, i Ángel Báez, director del diari *Mediterráneo*, han reclamat un major esforç en formació en matèria de comunicació per a evitar la manipulació de la societat. Aquesta ha sigut una de les principals conclusions de la sisena sessió del seminari web «Diàlegs sobre comunicació i educació en el segle XXI. Impulsar l’educomunicació des dels sectors professionals de la comunicació», organitzada per la Càtedra RTVE de la Universitat Jaume I i que ha estat moderada per la professora de la Universitat Jaume I Silvia Marcos García.  
  
En la seua intervenció, Noa de la Torre ha assegurat que els ciutadans han de saber distingir què és una notícia i, sobretot, a quines fonts han d'acudir per a poder estar informats. Aquestes circumstàncies no es produeixen en l'actualitat, ha assegurat, sobretot entre els adolescents, encara que ha assenyalat que aquest problema no els afecta només a ells. En aquest sentit, ha reclamat un major esforç en tots els segments de la població i ha posat com a exemple els tallers que des de la Unió de Periodistes Valencians es fan per a millorar l'alfabetització mediàtica dels adolescents i que haurien d'arribar també a les persones majors.

Així mateix, ha assegurat que «és fonamental l'autoregulació del mateix sector i l'alfabetització de la població, la qual cosa implica ineludiblement desenvolupar una assignatura en l'educació obligatòria». Així, ha recordat que la Federació d'Associacions de Periodistes d'Espanya (FAPE) ha demanat al Ministeri d'Educació una assignatura formal sobre alfabetització mediàtica dels joves per a evitar els problemes socials que poden produir-se per la falta d'una formació adequada en aquesta matèria. «En pandèmia hem vist el problema i els riscos de les *fake news*, amb els negacionistes de la COVID, que han acabat morint per no vacunar-se. Les *fake news* maten i poden alterar el sistema democràtic», ha assegurat la presidenta de la Unió de Periodistes Valencians, al mateix temps que ha alertat de la creixent proliferació de «pseudomitjans i pseudonotícies amb aparença de ser reals».  
  
Per part seua, el director de *Mediterráneo*, Ángel Báez, ha posat de manifest la profunda interrelació que hi ha entre la comunicació i l'educació i com la segona no pot produir-se sense la primera. Així mateix, Báez ha posat l'accent que «no pot existir una societat democràtica sense comunicació i sense una comunicació lliure», per la qual cosa ha reclamat un major compromís de tota la societat per a desmuntar les faules. Així, ha posat de manifest el treball que s'està duent a terme des de diferents associacions, educadors i també empreses per a contribuir a una millor formació comunicativa de la nostra societat. Báez ha reivindicat també un consum de la comunicació més responsable per part de la ciutadania i, també, que els mitjans dediquen majors recursos a desmuntar les informacions falses que proliferen per les xarxes. En aquest sentit, ha assegurat que «els periodistes també som víctimes de les faules i les mentides que circulen per la xarxa, la qual cosa ens exigeix un procés de verificació major».  
  
Tant Báez com De la Torre han coincidit que no cal estigmatitzar les xarxes socials, perquè el problema no és aquesta plataforma de comunicació, però sí que «cal ser conscient de com s'usen i de quins continguts es consumeixen i de quines són les fonts», segons ha assegurat el director de *Mediterráneo*. Tots dos periodistes han insistit en la necessitat de recuperar la credibilitat dels mitjans de comunicació, que han de respondre en tot moment de les informacions que publiquen i difonen, circumstància que no es produeix quan qui informa és un particular.  
  
Finalment, Báez ha demanat un major esforç a l'educació universitària, sobretot a l'hora d'acostar les empreses de comunicació a les aules universitàries, especialment en els primers cursos. Per part seua, De la Torre ha afirmat que els mitjans han d'escoltar les noves audiències i innovar en formats i temàtiques per a acostar la informació veraç a la societat.  
  
L'última sessió del seminari web «Diàlegs sobre comunicació i educació en el segle XXI. Impulsar l’educomunicació des dels sectors professionals de la comunicació», que organitza la Càtedra RTVE-UJI de Cultura Audiovisual i Alfabetització Mediàtica, se celebrarà el dimarts 18 d'octubre de 2022, entre les 16 i les 17.30 h, en l'enllaç <https://meet.google.com/ngm-hfvs-nna>. En aquesta ocasió, la Càtedra RTVE de l'UJI comptarà amb la presència d'Arantxa Torres, directora del Centre Territorial de TVE a la Comunitat Valenciana, i Benjamín Marín, director de Publicitat i Comunicació d'À Punt Mèdia, i actuarà com a moderador el catedràtic de la Universitat Jaume I i director de la Càtedra RTVE-UJI, Javier Marzal Felici.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00